Diari Oficial de la Generalitat Valenciana


Sumari del DOGV 4729, del 08-04-2004 (2004/3481)

RESOLUCIÓ de 15 de març de 2004, de la Direcció General d'Administració Autonòmica, per la qual es convoca Concurs de Mèrits núm. 16/2004, per a la provisió de dos llocs de treball de naturalesa funcionarial, sector administració especial, grup A, cap del Servici de Mines i cap d'Unitat de Mines, de la Conselleria d'Indústria, Comerç i Turisme.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4729

Data del DOGV
:   08-04-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3481


Data del document
:   15-03-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * administració regional
    * enginyer

RESOLUCIÓ de 15 de març de 2004, de la Direcció General d'Administració Autonòmica, per la qual es convoca Concurs de Mèrits núm. 16/2004, per a la provisió de dos llocs de treball de naturalesa funcionarial, sector administració especial, grup A, cap del Servici de Mines i cap d'Unitat de Mines, de la Conselleria d'Indústria, Comerç i Turisme. [2004/X3481]
  
Actualment hi ha, en l'administració del Govern Valencià, dos llocs de treball de naturalesa funcionarial, sector administració especial, grup A, cap de Servici de Mines i cap d'Unitat de Mines, de la Conselleria d'Indústria, Comerç i Turisme, i de provisió per concurs, inclosos en les relacions de llocs de treball vigents, aprovades per Resolució d'esta Direcció General, de 2 de maig de 2003 (DOGV núm. 4498, de 13.05.2003), que es troben proveïts de forma provisional.
  
Per tant, ha de ser objecte de concurs per a la seua provisió ordinària i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.
  
Esta resolució es dicta de conformitat amb el que disposen l'article 20 i concordants del Text Refós de la vigent Llei de la Funció Pública Valenciana; en els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
Per tant, fent ús de les facultats que li conferix l'apartat 3, de l'article 18 del Reglament aprovat, pel ja indicat Decret 33/1999, esta Direcció General resol:
  
Primer
  
Conforme al que preveu l'article 20.1.a) del Text Refós de la Llei de la Funció Pública Valenciana, es convoca concurs per a la provisió dels llocs de treball de naturalesa funcionarial, sector administració especial, grup A, cap de Servici de Mines i cap d'Unitat de Mines, de la Conselleria d'Indústria, Comerç i Turisme, que s'indica en la base tercera d'esta resolució. L'esmentat Concurs es desenvoluparà d'acord amb les bases següents:
  
Primera. Participants
  
1r. Els qui concursen han d'estar en possessió dels requisits exigits en la classificació del lloc de treball que sol·liciten. La participació en el Concurs pot tindre caràcter voluntari o forçós:
  
A) Poden participar amb caràcter voluntari:
  
Els funcionaris de carrera del grup A, sector administració especial, enginyer de mines, de l'administració del Govern Valencià.
  
El personal amb destinació definitiva haurà d'haver romàs un mínim de dos anys en el seu lloc de treball, llevat dels supòsits assenyalats en l'apartat 6, de l'article 20 de la Llei de Funció Pública Valenciana.
  
El personal en excedència voluntària per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.B), de l'article 37 de la Llei de Funció Pública Valenciana.
  
B) Participaran amb caràcter forçós:
  
Els funcionaris de carrera del grup A, sector administració especial, enginyers de mines, de l'administració del Govern Valencià, en situació d'excedència forçosa, així com els suspensos que hagen complit el període de suspensió.
  
2n. Tot el personal, a què fa referència l'anterior apartat B), que no prenga part en el present Concurs, serà declarat en la situació d'excedència voluntària.
  
Segona. Presentació de sol·licituds
  
Els concursants hauran de presentar la seua sol·licitud de participació d'acord amb el model que es publica en l'annex I en el termini de 20 dies hàbils, comptadors des de l'endemà de la publicació d'esta Convocatòria en el Diari Oficial de la Generalitat Valenciana, al Registre General de la Conselleria de Justícia i Administracions Públiques, carrer Historiador Chabàs, núm. 2, 46889-València, o als corresponents registres dels servicis centrals i territorials de les distintes conselleries o a altres oficines públiques, a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà documentació justificativa dels mèrits que s'al·leguen, si no consten al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en l'esmentat Registre i que hagen d'avaluar-se d'acord amb la Convocatòria, sense necessitat d'aportar els documents corresponents.
  
En el mateix termini de presentació de sol·licituds, s'adjuntarà amb caràcter preceptiu una memòria per a cada o dels llocs sol·licitats, el contingut de la qual haurà d'adaptar-se al que disposen els articles 5 i 6, apartats D, respectivament, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta d'esta Convocatòria.
  
Tercera. Llocs de treball a sol·licitar
  
Lloc de treball núm. 18217: cap de Servici de Mines.
  
Conselleria/Organisme: Conselleria d'Indústria, Comerç i Turisme.
  
Centre destinació: DG d'Indústria i Investigació Aplicada.
  
Localitat lloc: València (València).
  
Naturalesa: funcionarial.
  
Sector: especial.
  
Complement de destinació: nivell 26.
  
Complement específic: E047.
  
Forma de Provisió: concurs.
  
Requisits: grup A, enginyer de mines.
  
Funcions: programar, dirigir, supervisar i rendir compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
Lloc de treball núm. 920: cap d'Unitat de Mines.
  
Conselleria/Organisme: Conselleria d'Indústria, Comerç i Turisme.
  
Centre destinació: ST d'Indústria i Energia.
  
localitat lloc: València (València).
  
Naturalesa: funcionarial.
  
Sector: especial.
  
Complement de destinació: nivell 24.
  
Complement específic: E042.
  
Forma de provisió: concurs.
  
Requisits: grup A, enginyer de mines.
  
Funcions: supervisar l'ordenació tècnica d'explotacions mineres, explosius i aigües subterrànies i, en general, dels recursos naturals existents.
  
Quarta. Barem de mèrits
  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, l'avaluació dels mèrits dels concursants es realitzarà d'acord amb el que s'establix en la present base:
  
A) Antiguitat i grau:
  
1) Antiguitat: s'avaluarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
  
2) Grau: el grau personal consolidat pels aspirants s'avaluarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat A serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic oficial, d'igual o superior nivell a l'exigit per a l'acompliment del lloc de treball a proveir, llevat del que calga per a l'accés al lloc: 1,5 punts per títol, fins a un màxim de 3 punts. Només es puntuaran els títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considerarà com a exigida la titulació corresponent al grup superior.
  
2) Cursos de formació i perfeccionament:
  
S'avaluaran els cursos de formació i perfeccionament, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb la següent escala:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
En cap cas no es puntuaran en el present subapartat, ni en l'anterior, els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del Centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, estos s'avaluaran per una sola vegada, i no seran susceptibles de ser avaluats successives edicions d'un mateix curs.
  
3) Valencià:
  
El coneixement del valencià s'avaluarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
L'avaluació del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i s'avaluarà exclusivament en este últim cas la possessió de major nivell del requerit, a raó d'un punt per cada nivell que excedisca de l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs, o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial universitari de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte d'avaluació per l'apartat de formació.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics
  
1) Experiència:
  
1.1) S'avaluarà l'experiència com a funcionari de carrera en l'acompliment de llocs classificats d'administració especial, amb nivell de responsabilitat igual o superior a cap de servici o equivalent, a raó de 0,15 punts per mes complet de servicis.
  
Als exclusius efectes d'esta Convocatòria, s'entendran compresos en el present apartat els llocs, qualsevol que siga la seua denominació, que entre les seues funcions incloguen les pròpies de cap o direcció, i tinguen assignat un complement de destinació de nivell igual o superior a la del lloc núm. 18077.
  
1.2) S'avaluarà l'experiència com a funcionari de carrera en l'acompliment de llocs de cap de secció o equivalent, classificats d'administració especial, a raó de 0,10 punts per mes complet de servicis, fins a un màxim d'1,5 punts, i s'hi entendrà comprés, qualsevol que siga la seua denominació, qualsevol lloc que entre les seues funcions incloga les pròpies de cap o direcció i tinga assignat un complement de destinació de nivell 24.
  
Així mateix, ha d'entendre's, als exclusius efectes d'esta Convocatòria, que el personal participant i tots els llocs de treball la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
La puntuació màxima possible a obtindre en el present apartat C) serà de 3 punts.
  
D) Entrevista:
  
L'entrevista tindrà caràcter preceptiu i tractarà sobre el contingut d'una memòria elaborada d'acord amb el que indica l'article 5é) apartat D) de l'Orde de 20 de gener de 2000, per la qual s'aproven els barems generals d'aplicació als concursos de mèrits, per al lloc de treball núm. 18.602, i d'acord amb el que indica l'article 6é) apartat D) de l'esmentada Orde per al lloc de treball núm. 920; l'extensió màxima del qual no podrà excedir de 20 folis. Les funcions assignades a cada lloc de treball d'acord amb la seua classificació, s'inclouen en la base tercera d'esta resolució.
  
La puntuació màxima per este apartat serà de 5 punts per al lloc núm. 18.602 i de 3 punts per al lloc de treball núm. 920.
  
2n. La puntuació màxima possible a obtindre per tots els apartats serà de 30 punts per al lloc núm. 18.602, i de 28 punts per al lloc de treball núm. 920.
  
Cinquena. Puntuació mínima
  
Per obtindre l'adjudicació d'un dels llocs caldrà aconseguir un mínim de 5 punts.
  
Sisena. Avaluació de mèrits
  
Únicament es tindran en compte els mèrits al·legats i que s'hagen obtingut abans de finalitzar el termini de presentació de sol·licituds per a participar en este Concurs.
  
Els mèrits seran avaluats per una Comissió d'Avaluació, la composició de la qual s'indica en l'apartat segon de la present Resolució.
  
Setena. Adjudicació de destinacions
  
L'adjudicació de destinacions es farà segons l'orde de la puntuació, que s'haguera obtingut per aplicació del barem assenyalat en la base quarta, i d'acord amb l'orde de preferència que hagen fet constar els concursants.
  
En cas d'empat s'adjudicarà el lloc al concursant que haja obtingut major puntuació en l'apartat de formació; si l'esmentada puntuació és també igual, es considerarà l'obtinguda per antiguitat i grau i, finalment, els mèrits específics. Si persistix l'empat, s'adjudicarà per sorteig.
  
La Comissió d'Avaluació, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases d'avaluació del concurs, així com els llocs adjudicats, mitjançant la seua publicació en el tauler d'anuncis dels servicis centrals de la Conselleria de Justícia i Administracions Públiques, al carrer Miquelet, núm. 5, de València, així com en els taulers d'anuncis de les direccions territorials de l'esmentada Conselleria a Alacant (carrer Doctor Gadea, núm. 10, 2a) i a Castelló (carrer Major, núm. 78).
  
En l'anunci corresponent es concedirà un termini de 10 dies hàbils, comptadors des de l'endemà al de la seua exposició, perquè les persones interessades puguen al·legar i, si és procedent, justificar el que estimen pertinent davant de la Comissió d'Avaluació.
  
Una vegada redactada per la Comissió d'Avaluació la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica.
  
Vuitena. Resolució del Concurs
  
El present Concurs serà resolt per la Direcció General d'Administració Autonòmica de la Conselleria de Justícia i Administracions Públiques en un termini no superior a 4 mesos, comptadors des de l'endemà de la data de finalització del termini de presentació d'instàncies.
  
Novena. Desistiment, renúncia i sol·licitud condicionada
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjudici del que s'indica en l'apartat 3 d'esta mateixa base.
  
2) Renúncia: no tindrà cap efecte la renúncia de destinació adjudicada en este Concurs, llevat que amb anterioritat a l'acabament del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació; en este cas, podran optar per una de les destinacions adjudicades, mitjançant escrit dirigit a la Direcció General d'Administració Autonòmica, dins del termini possessori, i s'entendrà que renuncia a la resta de llocs adjudicats, per als quals es designarà el següent candidat per orde de puntuació.
  
A estos efectes, s'entén per convocatòries concurrents les que en la data d'acabament del termini de presentació d'instàncies d'alguna d'estes, no s'haguera publicat la resolució d'una altra.
  
3) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, per raons de convivència, que haurà de quedar acreditada en les actuacions, els qui participen en el concurs podran condicionar les seues respectives peticions de vacants per a determinat municipi, al fet que també obtinguen destinació en este Concurs i en el mateix municipi els concursants amb què convisquen. En el supòsit d'unions de fet, la convivència haurà d'acreditar-se per mitjà de certificat de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
  
La sol·licitud condicionada, d'un o diversos llocs, ha de formular-se necessàriament de mode exprés en la instància de participació en el Concurs, amb identificació de la persona i municipi de destinació a què es condiciona la sol·licitud. Quan els sol·licitants no puguen obtindre destinació en el mateix municipi a què hagen condicionat la seua petició, es considerarà que desistixen d'esta, sense perjudici del que hi escaiga respecte d'altres peticions de destinació que hagen pogut formular.
  
Deu. Cessament i presa de possessió
  
En la resolució del concurs s'indicarà el procedent en relació amb els cessament i preses de possessió de llocs de treball que hagen de formalitzar-se com a conseqüència d'aquell.
  
Segon
  
La Comissió d'Avaluació del present Concurs estarà composta pels membres següents:
  
Titulars:
  
President:
  
- Ángel Jiménez Paz, secretari general administratiu de la Conselleria d'Indústria, Comerç i Turisme.
  
Vocals:
  
- Alejandro Marín Arcas, director territorial de València de la Conselleria d'Indústria, Comerç i Turisme.
  
- José Beltrán Aparici, cap del Servici de Seguretat Industrial de la Conselleria d'Indústria, Comerç i Turisme.
  
- Clemente Vergara Trujillo, director territorial d'Alacant de la Conselleria d'Indústria, Comerç i Turisme.
  
- Pilar Cardona Prósper, representant de la Direcció General d'Administració Autonòmica.
  
- Un representant del sindicat CCOO, no designat.
  
- Beatriz Fatas Juberías, representant del sindicat UGT.
  
- Antonio Roca Mauri, representant del sindicat CSIF.
  
- Adel Francés Asins, representant del sindicat STAPV-IV.
  
- Un representant del sindicat IGEVA, no designat.
  
Vocal secretària:
  
- Maria Vicenta Guaita Hernández, cap de Programa de Règim Jurídic de la Conselleria d'Indústria, Comerç i Turisme.
  
Suplents:
  
President:
  
- Bernardo Rosell Bono, cap del Servici d'Inspecció de Béns i Servicis de la Conselleria d'Indústria, Comerç i Turisme.
  
Vocals:
  
- Juan Elías Ramos Barceló, cap del Servici Territorial d'Indústria de Castelló de la Conselleria d'Indústria, Comerç i Turisme.
  
- Francisco Javier Calvín Velasco, cap de la Unitat de Mines del Servici Territorial d'Indústria d'Alacant de la Conselleria d'Indústria, Comerç i Turisme.
  
- Pedro Gabriel Giménez Cases, cap del Servici d'Informàtica de la Conselleria d'Indústria, Comerç i Turisme.
  
- Luis Blasco Chirivella, representant de la Direcció General d'Administració Autonòmica.
  
- Un representant del sindicat CCOO, no designat.
  
- Antonio Aguilar Valenzuela, representant del sindicat de UGT.
  
- Víctor Giner Albalate, representant del sindicat de CSIF.
  
- Josep Francesc Nogués i Quixal, representant del Sindicat de STAPV-IV.
  
- Un representant del sindicat IGEVA, no designat.
  
Vocal secretària:
  
- M. Soledad Solís Fernández-Martos, cap del Servici d'Assessoria Jurídica de la Conselleria d'Indústria, Comerç i Turisme.
  
La Comissió d'Avaluació podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.
  
El funcionament de la Comissió d'Avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, aprovat pel Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Tercer
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat esta resolució en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València en el termini de dos mesos, comptadors des de l'endemà de la publicació de la present resolució.
  
València, 15 de març de 2004.- El director general d'Administració Autonòmica: Enrique de Francisco Enciso.
  
ANNEX I (ANVERS)
  
SOL·LICITUD DE PARTICIPACIÓ EN EL CONCURS
  
PER A LA PROVISIÓ DE LLOCS DE TREBALL
  
DE LA CONSELLERIA/ ORGANISME: ....
  
CONVOCATÒRIA NÚMERO: ....
  
1. SOL·LICITANT:
  
Cognoms i nom: ....
  
DNI/NRP: .... Domicili: ...,
  
Municipi: ..., CP: ..., província: ....
  
Telèfon particular: ..., Telèfon oficial: ..., Fax: ....
  
Funcionari de carrera del grup: ..., en situació administrativa d ....
  
Pertanyent a l'administració d ....
  
2. DESTINACIÓ ACTUAL:
  
2.1 Sóc titular amb destinació definitiva del lloc número: ..., denominat:\_\_\_\_\_\_\_
  
, de la Conselleria/Organisme: \_\_\_\_\_\_\_\_\_\_\_\_\_\_\_\_\_\_\_\_
  
2.2 Exercix provisionalment el lloc número: ..., denominat:\_\_\_\_\_\_\_\_
  
, de la Conselleria/Organisme: \_\_\_\_\_\_\_\_\_\_\_\_\_\_\_\_\_\_
  
, per mitjà de destinació a \_\_\_\_\_\_\_\_\_\_\_\_\_\_\_\_\_\_\_\_
  
3. SOL·LICITUD CONDICIONADA, EN CAS DE CONVIVÈNCIA:
  
Per raó de convivència, i conforme al que preveuen les bases de la Convocatòria, condicione la meua sol·licitud de destinació del lloc o llocs que, inclosos entre els relacionats en l'apartat 6 d'esta instància, seguidament indique el seu número: ...
  
La persona concursant, a l'obtenció de destinació de la qual en este Concurs i en el mateix municipi condicione la meua sol·licitud dels esmentats llocs, és la següent: ...
  
, amb DNI/NRP: ....
  
Per acreditar la convivència, adjunte la següent documentació: \_\_\_\_\_\_\_\_\_\_\_\_\_\_
  
4. MÈRITS QUE AL·LEGUE:
  
4.1 Els que consten anotats al Registre de Personal d'eixa Direcció General i hagen d'avaluar-se d'acord amb la Convocatòria.
  
4.2 A més, els que indique seguidament i acredite amb documentació que cite en l'apartat 5.2: \_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(SEGUIX AL DORS)
  
ANNEX I (REVERS)
  
SOL·LICITANT: \_\_\_\_\_\_\_\_\_\_\_\_\_, DNI/NRP: \_\_\_\_\_\_\_\_\_\_\_\_
  
CONVOCATÒRIA NÚM.: \_\_\_\_\_\_\_, DE CONSELLERIA/ORGANISME: \_\_\_\_\_\_\_\_\_\_\_\_\_\_\_\_
  
5. DOCUMENTACIÓ QUE APORTE:
  
5.1 Memòries dels llocs: \_\_\_\_\_\_\_\_\_\_\_\_\_\_\_\_\_\_\_\_\_\_.
  
5.2 Una altra documentació:
  
6. LLOCS QUE SOL·LICITE, PER ORDE DE PREFERÈNCIA.
  
(Si l'espai d'este apartat no és suficient, afegiu les còpies necessàries, totes signades, amb indicació del nom, cognoms i DNI/NRP del sol·licitant, conselleria/organisme i núm. convocatòria)
  
Núm. orde ...Lloc núm. ...Denominació
  
7. SOL·LICITE l'adjudicació amb destinació definitiva d'un dels llocs de treball relacionats, per l'orde de preferència indicat.
  
El nombre total de llocs sol·licitats és de ..., relacionats en ...full.
  
\_\_\_\_\_\_\_\_\_\_\_, \_\_\_\_\_\_ d \_\_\_\_\_\_\_\_\_\_\_\_\_ de \_\_\_\_\_\_
  
(Firma)
  
DIRECCIÓ GENERAL D'ADMINISTRACIÓ AUTONÒMICA. VALÈNCIA.